Diari Oficial de la Generalitat Valenciana


Sumari del DOGV 7502, del 10-04-2015 (2015/2964)

RESOLUCIÓ de 10 de març de 2015, de la Conselleria d'Educació, Cultura i Esport, per la qual es modifica l'autorització al centre docent estranger English School de Mutxamel.
------------------------------------------------------------------------------------------------------------------------------------------------------------------------------

### Dades del document

Número de DOGV
:   7502

Data del DOGV
:   10-04-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/2964


Data del document
:   10-03-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 10 de març de 2015, de la Conselleria d'Educació, Cultura i Esport, per la qual es modifica l'autorització al centre docent estranger English School de Mutxamel. [2015/2964]  
L'expedient ha sigut iniciat a instància del representant de l'entitat titular del centre docent amb sistema educatiu estranger a Espanya English School, amb número de codi 65839334, de Mutxamel, per la qual solicita l'autorització plena per a impartir ensenyances des del curs Nursery (de 3 anys) fins al curs de Year 6 (de 10 a 11 anys) del Currículum Nacional d'Anglaterra i País de Gales, per a 120 escolars en els cursos mencionats, i autorització temporal per a impartir ensenyances des del curs Year 7 (d'11a 12 anys) fins al curs Year 8 (de 12 a 13 anys), per a un màxim de 30 escolars.  
La titularitat del centre presenta certificacions, de data 30 de juny de 2014, expedides per la representació diplomàtica britànica acreditada a Espanya, British Council, en què s'acrediten les autoritzacions per als cursos anteriorment detallats fins a les pròximes inspeccions que tindran lloc durant el primer semestre de l'any 2017, per a l'autorització temporal, i el primer semestre de 2020, per a l'autorització plena.  
  
Vist l'informe favorable, de data 26 de maig de 2014, de la Unitat Tècnica respecte al compliment de la normativa relativa a l'accessibilitat de les instalacions i l'informe favorable de la Inspecció educativa, de data 26 de gener de 2014, respecte a la titulació del professorat que impartix la llengua i cultura espanyoles i la llengua pròpia de la Comunitat Valenciana.  
Vista la Llei Orgànica 8/1985, de 3 de juliol, reguladora del dret a l'educació (BOE 04.07.1985); la Llei Orgànica 2/2006, de 3 de maig, d'Educació (BOE 04.05.2006), modificada per la Llei Orgànica 8/2013, de 9 de desembre, per a la millora de la qualitat educativa (BOE 10.12.2013); el Reial Decret 806/1993, de 28 de maig, sobre règim de centres estrangers a Espanya (BOE 23.06.1993), i la resta de legislació que resulta d'aplicació.  
Vista la proposta del director general de Centres i Personal Docent de data 10 de març de 2015 i de conformitat amb esta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell (DOCV 7355, 08.09.2014), pel qual s'aprova el Reglament orgànic i funcional de la Conselleria d'Educació, Cultura i Esport, i en virtut de la delegació establida en la Resolució de 26 de març de 2013, resolc:  
  
Primer  
Modificar l'autorització al centre següent, en els termes i condicions que a continuació s'especifiquen:  
Codi:28591815  
Denominació genèrica del centre: centre privat estranger.  
Denominació específica del centre: English School.  
Titular: Cebat, Societat Limitada.  
Domicili: c/ Pintor Gisbert, núm. 3.  
Localitat: Mutxamel (03197)  
Província: Alacant.  
Ensenyances que s'autoritzen i capacitat:   
S'autoritza la impartició del Currículum Nacional d'Anglaterra i País de Gales, amb caràcter ple, fins a finals del primer semestre de 2020, des del curs de Nursery (de 3 anys) fins al curs de Year 6 (de 10 a 11 anys), amb capacitat màxima per a 120 escolars.  
S'autoritza la impartició del Currículum Nacional d'Anglaterra i País de Gales, amb caràcter temporal, fins a finals del primer semestre de l'any 2017, Year 7 (d'11 a 12 anys) fins al curs Year 8 (de 12 a 13 anys), amb una capacitat màxima de 30 escolars.  
Alumnat autoritzat: espanyol i estranger.  
  
Segon  
La present orde donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta.  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra este acte que posa fi a la via administrativa es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de la notificació.  
b) El recurs contenciós-administratiu haurà de plantejar-se davant de davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de ser publicada en el Diari Oficial de la Comunitat Valenciana.  
  
València, 10 de març de 2015.- La consellera d'Educació, Cultura i Esport, p. d. (R 26.03.2013; DOCV 6993, 28.03.2013), el secretari autonòmic d'Educació i Formació: Manuel Tomás Ludeña.